Dejan Milošević
Dejan Milošević (rođen u Sarajevu, SR Bosna i Hercegovina) je bosanskohercegovački teorijski fizičar i profesor teorijske fizike od 1999. godine na Univerzitetu u Sarajevu. Njegova glavna područja istraživanja su atomski procesi u jakim laserskim poljima i atofizika. Milošević je srednjoškolsko obrazovanje stekao u Sarajevu, a diplomirao 1981. godine na Univerzitetu u Sarajevu. Magistrirao i doktorirao na Univerzitetu u Beogradu 1990. godine. Godine 1991. postao je docent na predmetu Laseri i infracrvena tehnologija na Mašinskom fakultetu Univerziteta u Sarajevu (Odsjek za preciznu mehaniku i optiku). Bio je stipendista Alexandra von Humbolt i član je Evropske akademije nauka i umjetnosti. Osnivač je SAMOPHYS-a, istraživačke grupe fokusirane na teorijsku fiziku.